\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E:

Številka: 090-86/2024-9

Datum: 27. 9. 2024

**Zadeva: Obvezno posredovanje informacij javnega značaja v svetovni splet – odgovor**

 **ministrstva**

Zveza: vaš dopisa št. 0610-336/2024-5 z dne 24. 9. 2024

Spoštovani,

prejeli smo vaš dopis v zvezi z izvajanjem Zakona o dostopu do informacij javnega značaja (v nadaljnjem besedilu: ZDIJZ)[[1]](#footnote-1). Zanima vas, ali bi morala Služba Vlade Republike Slovenije za zakonodajo (v nadaljnjem besedilu: SVZ) in njej podobni organi delovati proaktivno in obvezno objavljati na svetovnem spletu vsa mnenja, ki jih podajajo v zvezi s pripravo predpisov, kot to določa prvi odstavek 10. člena ZDIJZ.

Ministrstvo za javno upravo poudarja, da so informacije javnega značaja, ki jih morajo organi posredovati na svetovni splet, določene v 10. členu ZDIJZ. V prvi vrsti gre za veljavne predpise, predloge predpisov in prečiščena besedila predpisov z delovnega področja organa.  Ministrstva prve verzije predlogov predpisov in drugih aktov, ki jih pošljejo v javno razpravo, objavijo na nacionalnem namenskem **portalu E-demokracija**. Tudi generalni sekretariat vlade, v fazi, ko je določen predlog akta pripravljen za obravnavo na vladnih odborih oziroma na vladi, hkrati z objavo posameznega gradiva (npr. predloga zakona ali podzakonskega predpisa) v informacijskem sistemu vlade objavi gradivo **na spletni strani vlade**.[[2]](#footnote-2) Obveznost objave velja tudi za programe, strategije, stališča, mnenja in navodila, ki so splošnega pomena in so pomembna za poslovanje organa oziroma za odločanje organa o pravicah in obveznostih fizičnih in pravnih oseb ter za informacije o svoji dejavnosti in storitvah, ki jih nudi organ. Na spletnih straneh je treba objavljati tudi objave in razpisno dokumentacijo v zvezi z oddajo javnih naročil – ti dokumenti se objavljajo **na Portalu javnih naročil**.[[3]](#footnote-3) Informacije so dostopne prek spletnih strani posameznih organov ali prek enotnih državnih portalov.

Vsak organ mora objaviti in redno posodabljati tudi t. i. Katalog informacij javnega značaja (v nadaljnjem besedilu: katalog) v okviru spletnih strani GOV.SI. Njegov namen je javnosti dati informacije o tem, s katerimi vrstami podatkov razpolaga neki organ, katere storitve opravlja v okviru svojih javnih nalog in na katerih pravnih podlagah.

Kot je pojasnil SVZ v svojem stališču (glej dopis SVZ št. 092-62/2024/3, z dne 6. 6. 2024), so podana mnenja del delovnega procesa Vlade Republike Slovenije in njenega notranjega delovanja, zato bi samo mnenje SVZ, brez vsebine neusklajenega gradiva, ki je bilo v pregledu, lahko vodilo v njegovo napačno razumevanje, saj se gradiva vseskozi spreminjajo in dopolnjujejo. SVZ še poudarja, da so v skladu z 11. členom Poslovnika Vlade Republike Slovenije[[4]](#footnote-4) mnenja ministrstev in vladnih služb, s katerimi predlagatelj vladnega gradiva ni dosegel predhodne uskladitve, priloga k vladnemu gradivu, ki je v postopku izdelave in je še predmet medresorskega posvetovanja. SVZ še navaja, da glede posameznih zaprosil za dostop do mnenj SVZ k predlogom predpisov ravna v skladu z ZDIJZ.

Glede na navedeno, upoštevajoč opisani delovni proces medresorskega usklajevanja predlogov vladnih gradiv, mnenja SVZ pripravljena v okviru medresorskega usklajevanja, v splošnem ne zapadejo pod obveznost proaktivne objave iz 10. člena ZDIJZ.

Poudarjamo pa, da Ministrstvo za javno upravo kot resorno pristojno ministrstvo za sistemsko urejanje področja informacij javnega značaja ni pristojno zavzemati stališč v konkretnih upravnih zadevah (npr. zadeva \_\_\_\_\_\_\_\_\_\_ proti SVZ), saj v konkretnih upravnih zadevah interpretirajo predpise upravni organi in sodišča.

Lep pozdrav,

Pripravil: mag. Mateja Prešern

Ciril Repnik generalna direktorica

sekretar

Poslati po E-pošti:

- naslovniku

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086), [7/18](http://www.uradni-list.si/1/objava.jsp?sop=2018-01-0275)

 in [141/22](http://www.uradni-list.si/1/objava.jsp?sop=2022-01-3466). [↑](#footnote-ref-1)
2. http://www.vlada.si/delo\_vlade/gradiva\_v\_obravnavi/ [↑](#footnote-ref-2)
3. Portal javnih naročil: <https://www.enarocanje.si/> [↑](#footnote-ref-3)
4. Uradni list RS, št. 43/01, 23/02– popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20,

 35/21, 51/21 in 114/21 [↑](#footnote-ref-4)